
REPUBLIKA HRVATSKA
OPĆINSKI SUD U BJELOVARU                            
BJELOVAR, TRG EUGENA KVATERNIKA 8 

						         Poslovni broj: Pp-1997/2025-5

U  I M E  R E P U B L I K E  H R V A T S K E
     
P R E S U D A

          	Općinski sud u Bjelovaru, po sucu mr. sc. Petru Malivuk-Jovanović uz sudjelovanje zapisničarke Snježane Odorčić, u prekršajnom postupku protiv okrivljenog Marko Lušić, Zagreb, Charlesa Darwina 6 c, zbog prekršaja iz čl. 229. Zakona o sigurnosti prometa na cestama (Narodne novine 67/08, 74/11, 80/13, 92/14, 64/15, 108/17, 70/19, 42/20, 85/22, 114/22, 145/25 dalje: Zakon o sigurnosti prometa na cestama), povodom Prekršajnog naloga PP Čazma Klasa: 211-07/25-3/8583, Urbroj: 511-02-06-25-2 od 27. svibnja 2025., dana 15. lipnja 2026.

p r e s u d i o  j e

[bookmark: _Hlk232406179]OKRIVLJENI MARKO LUŠIĆ, OIB: 47369613880, prebivalište Zagreb, Charlesa Darwina 6c, sin Ante i Marine, rođen 25. travnja 1986. u Zagrebu, državljanin Republike Hrvatske, pismen, ekonomist, zaposlen, prima plaću od 1.200,00 eura, oženjen, otac jednog djeteta, prekršajno nekažnjavan

k r i v  j e 

  	I. što okrivljeni Marko Lušić dana 15. siječnja 2025., u 11,30 sati, u mjestu Čazma, Milana Novačića 3, za vozilo N1 marke Toyota reg. oznake ZG 4575-HL na obavijest o prometnom prekršaju kao odgovorna osoba u pravnoj osobi, koju je zaprimio dana 30. prosinca 2024. u zakonskom roku od 15 dana koji je tekao od dana 31. prosinca 2024. do 14. siječnja 2025. nije dostavio podatke o osobi kojoj je bilo povjereno na upravljanje vozilo reg. oznake ZG 4575-HL u vrijeme počinjenja prekršaja dana 13. prosinca 2024., a koje vozilo je u vlasništvu pravne osobe Lovski d.o.o. za proizvodnju i trgovinu, 

čime je okrivljeni počinio prekršaj iz čl. 229. st. 4., kažnjivo po čl. 229. st. 7. Zakona o sigurnosti prometa na cestama, te mu se

i z r i č e

temeljem čl. 229. st. 7. Zakona o sigurnosti prometa na cestama primjenom čl. 37. Prekršajnog zakona novčana kazna u iznosu od 150,00 eura (stopedeseteura). 

II.  Temeljem čl. 33. st. 10. Prekršajnog zakona, okrivljeni je dužan novčanu kaznu platiti u roku od 90 dana od dana pravomoćnosti presude. Ukoliko okrivljeni u određenom roku ne plati novčanu kaznu, ista će se temeljem čl. 34. st. 1. Prekršajnog zakona izvršiti prisilno. Temeljem čl. 183. Prekršajnog zakona okrivljeni se upozorava da ako u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cijelosti plaćena. 

III.  Temeljem odredbi članka 139. Prekršajnog zakona okrivljeni je dužan naknaditi troškove prekršajnog postupka u iznosu od 86,36 eura (osamdesetšesteura itridesetšestcenti) u roku od 90 dana od dana pravomoćnosti presude.

Obrazloženje

1.	Policijska postaja Čazma dostavila je Prekršajni nalog broj gornji zbog izrekom navedenog prekršaja protiv okrivljenog Marka Lušić.

[bookmark: _Hlk232406566]2. 	U svojoj obrani okrivljeni je naveo da se smatra krivim radi počinjenja prekršaja koji mu se stavlja na teret. Što se tiče predmetnog događaja može reći da je točno da nije na zahtjev- obavijest o počinjenom prekršaju kao odgovorna osoba u  pravnoj osobi koju je zaprimio dana 30. prosinca 2024. u zakonskom roku od 15 dana, a koji je tekao od 31. prosinca 2024. do 14. siječnja 2025. dostavio podatak o osobi kojoj je bilo povjereno na upravljanje vozilo reg. oznake ZG 4575-HL, u vrijeme počinjenja prekršaja dana 13. prosinca  2024., dakle točni su navodi prekršajnog naloga. Naime, podatke je slala gospođa koja je zaposlena u pravnoj osobi no nije to učinila na točnu e mail adresu policijske postaje Čazma. Žao mu je što je došlo do  navedenog propusta. 

3. 	Analizirajući rezultate provedenog dokaznog postupka pojedinačno i u njihovoj ukupnosti proizlazi da je okrivljeni počinio prekršaj koji mu se stavlja na teret obzirom da isto proizlazi iz obrane okrivljenika koji je priznao počinjenje djela. 

4.	Odlučujući o prekršajno pravnoj sankciji Sud je okrivljenom izrekao novčanu kaznu od 150,00 eura kojom kaznom će se zasigurno postići svrha prekršajno pravnih sankcija i tako utjecati na okrivljenika, ali i na sve ostale da ne čine ovakve ili slične prekršaje obzirom da je kao olakotnu okolnost našao raniju nekažnjavanost, priznanje djela i iskazano žaljenje radi čega su primijenjene odredbe o ublažavanju kazne. Temeljem čl. 183. Prekršajnog zakona okrivljeni se upozorava da ako u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cijelosti plaćena.

5.	Temeljem odredbi članka 139. Prekršajnog zakona okrivljeni je dužan naknaditi troškove prekršajnog postupka u iznosu od 86,36 eura u roku od 90 dana od dana pravomoćnosti presude i to 20,00 eura na ime paušalne svote suda i 66,36 eura na ime troškova nastalih izdavanjem optužnog akta, te je slijedom izloženog valjalo odlučiti kao u izreci ove presude.                                              

U Bjelovaru, 15. lipnja 2026.

             ZAPISNIČAR:					             SUDAC:
          Snježana Odorčić, v.r.                             mr. sc. Petar Malivuk – Jovanović, v.r. 

POUKA O PRAVNOM LIJEKU:
Protiv ove presude dopuštena je žalba nadležnom sudu, a podnosi se putem ovog Suda pisanim putem u tri primjerka u roku od 8 dana od primitka presude.




Za točnost otpravka -  ovlašteni službenik  

